OzLabs/hebrew-wiki-articles huggingface dataset:
תלם יהב

תלם יהב (נולד ב-31 באוקטובר 1985) הוא עיתונאי ישראלי, פובליציסט ופרשן בנושאים חברתיים כלכליים ורץ למרחקים ארוכים.

== ביוגרפיה ==
יהב נולד ב-1985 בגבעתיים ולמד בבית הספר היסודי "בורוכוב" ובתיכון "קלעי". הוא שרת בנח"ל, בוגר תואר ראשון בתקשורת ומדע המדינה והיה עורך של עיתון הסטודנטים באוניברסיטת תל אביב, "תזה". יהב כתב טורי דעה וכתבות לאתרים שונים ובשנת 2011 החל לעבוד בידיעות אחרונות וסיקר את תחום הפנים, הכלכלה והמשפט בירושלים. מאז שנת 2013 הוא הכתב לענייני רווחה ועבודה של העיתון ומוביל קו חברתי של סיוע לאוכלוסיות מוחלשות, ניצולי שואה, אנשים עם מוגבלויות וצמצום פערים חברתיים. יהב זכה בשנת 2017 לאות הוקרה מיוחד מטעם "קרן שלם" על "חשיפת הציבור הרחב לסיפורי הצלחה של אנשים עם מוגבלויות שכלית וצרכים מיוחדים"
יהב הוא אחיו של עורך מדור וואלה! תרבות, ניר יהב.

במסגרת עבודתו יהב חתום על שורה ארוכה של חשיפות ופרסומים עיתונאיים וביניהם: הביקור הסודי של מנהיג הפלג הצפוני, ראאד סלאח, באוניברסיטת תל אביב, המחלוקת החריפה שהובילה לאי שיתוף פעולה בין יועמ"ש השב"כ ובין פרקליטות המדינה כשברקע תמיכתו של היועץ המשפטי לשב"כ בביטול שיטת הפרופיילינג בנמל התעופה - בידוק מחמיר לאזרחים ערבים, חשיפת העובדה שראש עיריית ירושלים, ניר ברקת, לא יגיע למצעד הגאווה, שנה לאחר הרצח של שירה בנקי ז"ל במצעד הגאווה בירושלים, חשיפת מעבר יו"ר ועד עובדי רשות שדות התעופה, פנחס עידן, ותמיכתו בחברת הכנסת שלי יחימוביץ' לראשות ההסתדרות, פרסום הביקורת של השר אופיר אקוניס נגד ראש הממשלה, בנימין נתניהו, פרסום התבטאות שנויה במחלוקת של אשת העסקים, פנינה רוזנבלום שאמרה כי "אישה לא צריכה להתלונן אם זה רק עניין של נתנו לה מחמאה או שעשו לה איזו לטיפה קטנה". ההתבטאות עוררה עניין ציבורי רחב,,, חשיפה כי בנימין נתניהו הציע לחברת הכנסת ציפי לבני את תפקיד שרת החוץ וחשיפת ההתבטאות של שר התיירות יריב לוין כי "רוב שופטי העליון הם מצביעי שמאל".

בשנת 2016 ייסד יהב מדור דיגיטלי ראשון מסוגו בשם 'רצים בתלם'. במסגרת המדור הקבוע מראיין יהב אנשי ציבור, אנשי תרבות ודמויות מוכרות מהחברה הישראלית תוך כדי ריצה. המדור מפורסם בידיעות אחרונות וכן בעמוד הפייסבוק של העיתון ובאפליקציה. המדור זוכה לחשיפה נרחבת ובמסגרתו התראיינו בין היתר שר הבינוי והשיכון יואב גלנט, חברת הכנסת שלי יחימוביץ', הזמר עברי לידר, הדוגמנית נטע אלחמיסטר, גיבור צה"ל סרן (במיל') זיו שילון, השחקן איתי תורג'מן, חברת הכנסת רחל עזריה, הדוגמנית טיטי איינאו, מפיק הסרטים והבעלים של הסינמה סיטי משה אדרי, חבר הכנסת יהודה גליק, ראש עיריית ירושלים ניר ברקת, חברת הכנסת ציפי לבני, השר יריב לוין ועוד רבים אחרים.

יהב הוא רץ למרחקים ארוכים, מרתוניסט ואולטרה מרתוניסט שהשתתף בעשרות מרוצים בארץ ובעולם. יהב נוהג לכתוב על מסלולים מעניינים, סוקר ציוד ריצה וכותב על נושאים נוספים שמעניינים את אוכלוסיית הרצים. הוא החל לרוץ בגיל 17 כהכנה לגיוס והוא חובב ריצות שטח.

== קישורים חיצוניים ==

== הערות שוליים ==

קטגוריה:כתבי רווחה ישראלים
קטגוריה:סגל ידיעות אחרונות
קטגוריה:רצים ישראלים למרחקים ארוכים
קטגוריה:בוגרי בית ספר בורוכוב (גבעתיים)
קטגוריה:בוגרי תיכון קלעי (גבעתיים)
קטגוריה:בוגרי אוניברסיטת תל אביב
קטגוריה:ישראלים שנולדו ב-1985
1932 בגרמניה

שנת 1932 בגרמניה הייתה השנה בה ציינה גרמניה 61 שנות לאום.

== הנהגה ==
* פאול פון הינדנבורג - נשיא.
* היינריך ברינינג - קנצלר עד 30 במאי. מ-1 ביוני פרנץ פון פאפן עד 17 בנובמבר. מ-3 בדצמבר קורט פון שלייכר.

== אירועים ==
פאול פון הינדנבורג, נשיא רפובליקת ויימאר
* 15 בינואר - כ-6 מיליון מובטלים בגרמניה.
*25 בפברואר - אדולף היטלר מקבל אזרחות גרמנית בתום תהליך התאזרחות, דבר שמקנה לו את הזכות להתחרות לנשיאות גרמניה.
* 10 באפריל - הבחירות בגרמניה: פאול פון הינדנבורג מנצח בבחירות.
* 30 במאי - הקנצלר היינריך ברינינג מתפטר. הנשיא הינדנבורג מבקש מפרנץ פון פאפן להקים ממשלה חדשה.
* 17 ביולי - יום ראשון הארור של אלטונה: קומוניסטים חמושים תוקפים באלטונה הפגנה של הלאומנים-סוציאליסטים; 18 נהרגו. בעקבות התקרית פורצת שורה של קרבות רחוב על רקע פוליטי.
* 31 ביולי - הבחירות הפדרליות: המפלגה הנאצית זוכה ברוב קולות ברחבי המדינה כמו גם הקומוניסטים. מצב זה מונע הקמת קואליציה ללא אחד מהצדדים.
* 30 באוגוסט - הרמן גרינג מתמנה ליו"ר הסנאט הגרמני.
* 6 בנובמבר - הבחירות הפדרליות: המפלגה הנאצית מאבדת קולות רבים, אולם שומרת על הרוב שלה. הקומוניסטים ממשיכים לצבור קולות. אלו הבחירות החופשיות האחרונות בגרמניה עד 1990.
* 21 בנובמבר - הנשיא הינדנבורג מתחיל במשא ומתן עם אדולף היטלר על הקמת ממשלה חדשה.
* 3 בדצמבר - הנשיא הינדנבורג ממנה את קורט פון שלייכר לתפקיד הקנצלר.

== נולדו ==
* 30 ביולי - מיכאל ברונו, לשעבר נגיד בנק ישראל וכלכלן ראשי בבנק העולמי (נפטר ב-1990).
* 24 בספטמבר - וולטר וולמן, פוליטיקאי גרמני (נפטר ב-2013).
* 19 בדצמבר - ברנהרד פוגל, פוליטיקאי גרמני.
* 31 בדצמבר - פליקס רקסהאוזן, עיתונאי גרמני (נפטר ב-1992).

== נפטרו ==
* 4 באפריל - וילהלם אוסטוולד, כימאי גרמני (נולד ב-1853).

==קישורים חיצוניים==

*
מיסטר טריפיק

מיסטר טריפיק (באנגלית: Mister Terrific, "מר מדהים") הוא דמות בדיונית של גיבור-על המופיעה בחוברות הקומיקס חברת הצדק של אמריקה ביקום DC קומיקס. הדמות הופיעה לראשונה בהופעת אורח בחוברת Sensation Comics #1 מינואר 1942 ונוצרה על ידי הכותב צ'ארלס רייזנשטיין והמאייר הרולד שארפ.

גרסת תור הזהב של הדמות, טרנס "טרי" סלואן, היה מיליונר גאון אשר הזיכרון הצילומי וכישורי הלחימה והאתלטיקה שלו הפכו אותו לאיש אשכולות. אחרי שסיים את המכללה בגיל 13, הוא הפך לאיש עסקים מצליח שהרגיש שאף אתגר אינו גדול מספיק עבורו, ונסיונותיו לחפש אתגרים נוספים בשנות העשרים לחייו הובילו אותו לנטיות אובדניות. אולם, הוא חש סיפוק רק לאחר שהציל אשה שקפצה מגשר והצטרף לחברת הצדק של אמריקה תחת זהות סודית בשם "מיסטר טריפיק". בנוסף, הוא הקים את מועדון "פייר פליי" (תחרות הוגנת) שנועד למנוע התנהגות עבריינית בבני נוער. הוא היה חבר בחברת הצדק עד שועדת בית הנבחרים לפעילות אנטי-אמריקנית הורתה לחבריה לחשוף את זהויותיהם. מתוך צעד למנוע את חשיפת זהויותיהם ולהגן על בני משפחותיהם, הקבוצה בחרה להתפרק וסלואן פרש לגמלאות יחד עם חבריו. מאוחר יותר, הוא חזר לפעילות אך נרצח בידי אויבו ספיריט קינג, כשזה האחרון פלש לגופו של הפלאש ג'יי גאריק והסתנן לפגישה שנתית של חברת הצדק המאוחדת מחדש וליגת הצדק.

נטל הדמות עבר למייקל הולט, אדם מוכשר אף הוא, שמחזיק בחמש חגורות שחורות ובתארים ודוקטרינות במגוון תחומים, וכן זכה בקרב עשר אולימפי. לאחר שביקש להתאבד בעקבות אובדן אשתו ובנו שטרם נולד, הוא פגש בדמותו של הספקטר, שסיפר לו אודות טרי סלואן. הולט קיבל השראה מסיפור חייו של סלואן ונטל את הזהות הסודית "מיסטר טריפיק". הוא הצטרף לגלגול המחודש של חברת הצדק ושימש כיושב ראש הקבוצה. הוא המציא את כדורי הטי, מכשירים מיניאטוריים בעלי בינה מלאכותית הניתנים לשליטה מתחפושתו. כדורי הטי מסוגלים לרחף, ליצור הקרנות הולוגרפיות, להקרין קרני אור, לשחרר פרצי אנרגיה, להתחבר ללוויינים ומכשירי GPS וכן להסוות את הולט מפני כל אמצעי טכנולוגי. בתחילה, הוא השתמש בכדורי הטי לצורכי השגת מידע וריגול, אך בהמשך השתמש בהם ככלי נשק רב-עצמה. בשעה שהוא לבוש בתחפושתו, מרחפים סביבו כמעט תמיד שלושה כדורי טי. הולט שימש בתור הרץ הלבן ולאחר מכן המלך הלבן בארגון שחמט המחודש של אמנדה וולר, אך חזר לפעילות שוטפת בחברת הצדק.

מיסטר טריפיק מופיע בסדרת הטלוויזיה "החץ" בדמותו של קרטיס הולט, החל מעונתה הרביעית של הסדרה. מגלם אותו השחקן אקו קלום. בסדרה קרטיס הוא הומוסקסואל ואף נשוי לגבר בשם פול בחלק מהסדרה עד שהתגרשו. הוא מצטרף לקבוצה בעונה החמישית ולובש תחפושת הדומה לזו של מייקל הולט, באומרו שהחליפה היא מחווה לאלוף היאבקות החביב עליו, טרי סלואן, שמחזיק בשם הבמה "מיסטר טריפיק".

==קישורים חיצוניים==
* [https://dc.fandom.com/wiki/Mister_Terrific דף הדמות] בפרויקט פאנדום של DC קומיקס

קטגוריה:גיבורי-על ב-DC קומיקס
נחש מים אירופי

נחש מים בשחיה בין צמחי מים בצרפת.
נחש מים טועם את האוויר עם לשונו המפוצלת
נחש מים אירופי המכונה גם נחש הדשא (שם מדעי: Natrix natrix) הוא מין של נחש לא-ארסי ממשפחת הזעמניים.
== מאפיינים ==
נחש זה נפוץ ברחבי אירופה מסקנדינביה עד איטליה וגם בחלק מהמזרח התיכון (לא בישראל) ובמרכז אסיה ובצפון אפריקה. בישראל קיים המין הקרוב נחש מים משובץ. זהו נחש באורך 80 ס"מ, אצל הנקבות הגדולות מהזכרים שיכול לשקול 240 ג'. בבריטניה זהו הזוחל הטבעי הגדול ביותר. צבעו חום ירקרק עם רצועות שחורות וצהובות והוא בעל עיניים גדולות שחורות, פנים בהירות ורצועה שחורה-צהובה על הצוואר. נחש זה מנהל אורח חיים אמפיבי ונפוץ באזורי ביצות ומקווי מים לחים אך גם באחו או ביערות. הוא מסוגל לחיות אפילו באזורים קרים.

הנחש ניזון כמעט לחלוטין על מיני דו-חיים כמו צפרדע האגם וקרפדה מצויה. הוא מגוון מדי פעם בנמלים וזחלים. בשבי הם ניזונים גם משלשולים.

לנחש זה מנגנון הגנה מיוחד מטורפים - הוא מתחזה למת על ידי התהפכות על בטנו והוצאת הלשון החוצה.
==תת-מינים==
*N. n. natrix
*N. n. helvetica
*N. n. cetti
*N. n. corsa

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:נחשי מים
קטגוריה:בעלי חיים בביצות באירופה
קטגוריה:צרפת: זוחלים
קטגוריה:הממלכה המאוחדת: זוחלים
קטגוריה:אוסטריה: זוחלים
קטגוריה:קרואטיה: זוחלים
קטגוריה:פאונת מים מתוקים באירופה
קטגוריה:בעלי חיים שתוארו ב-1758
יהויקים בן יהושע

יהויקים בן יהושע הוא דמות מקראית בנו של יהושע בן יהוצדק, כיהן ככהן גדול בין ימיו של זרובבל לימי נחמיה (כלומר במחצית הראשונה של המאה ה-5 לפנה"ס). לפי יוסף בן מתתיהו בנו אלישיב הכהן ירש את מקומו של אביו יהויקים לאחר מותו.

==כהנים ראשי האבות==
בספר נחמיה () מופיעה רשימת "כהנים ראשי האבות" () עם שינויים בשמות המשמרות (לפעמים) וכן כאן ישנם רק עשרים משמרות ואילו בספר דברי הימים נמנו כ"ד משמרות כהונה):
{|bgcolor="#ccccff" border="2" cellpadding="3"
|-
! colspan="3" | רשימת כהנים ראשי האבות בימי יהויקים כהן גדול
|-
! שם המשמרת !! ראש בית האבות בימי יהויקים !! הערות
|- bgcolor=beige
| שריה || מריה ||
|- bgcolor=beige
| ירמיה || חנניה ||
|- bgcolor=beige
| עזרא || משלם ||
|- bgcolor=beige
| אמריה || יהוחנן || (משמרת אמר)
|- bgcolor=beige
| מלוכי || יונתן || (משמרת מַלְכִּיָּה)
|- bgcolor=beige
| שבניה || יוסף || (משמרת שְׁכַנְיָהוּ)
|- bgcolor=beige
| חרים || עדנא || (משמרת חרם)
|- bgcolor=beige
| מריות || חלקי ||
|- bgcolor=beige
| עדיא || זכריה ||
|- bgcolor=beige
| גנתון || משלם ||
|- bgcolor=beige
| אביה || זכרי || (משמרת אביה)
|- bgcolor=beige
| למנימין למועדיה || פלטי || (ראש אחד לשני משמרות)
|- bgcolor=beige
| בלגה || שמוע || (משמרת בלגה)
|- bgcolor=beige
| שמעיה || יהונתן ||
|- bgcolor=beige
| יויריב || מתני || (משמרת יהויריב)
|- bgcolor=beige
| ידעיה || עזי || (משמרת ידעיה)
|- bgcolor=beige
| סלי || קלי ||
|- bgcolor=beige
| עמוק || עבר ||
|- bgcolor=beige
| חלקיה || חשביה ||
|- bgcolor=beige
| ידעיה || נתנאל || (הזכרת ידעיה פעם שנייה)
|}

==הערות שוליים==

קטגוריה:אישים בספר נחמיה
קטגוריה:כהנים בתקופת בית שני
קטגוריה:בית המקדש
קטגוריה:כהנים גדולים
קטגוריה:יהודי תקופת בית שני
קטגוריה:שיבת ציון
קטגוריה:כהנים בתנ"ך
קטגוריה:יהודי המאה החמישית לפנה"ס
עקרבי מים

עקרבי מים (שם מדעי: Eurypterida) היא סדרה נכחדת של עכבישנים מעידן הפלאוזואיקון שחיו בימים לפני 252–470 מיליון שנה והיו ליצורים הגדולים ביותר בזמנם וכן נחשבים לפרוקי הרגליים הגדולים ביותר שחיו מעולם (בצמוד לארתרופלאורה היבשתי), כשהגדול שבהם - היקלופטרוס, הגיע לאורך 2.5 מטרים, אף על פי שרוב המינים הגיעו רק ל-20 ס"מ או אף פחות. על אף שמם, עקרבי המים אינם נחשבים כקרובים לעקרבים של ימינו.

יצורים אלה לא דמו לעקרב והם קרוביהם הרחוקים של סרטני פרסה החיים בחופים שונים בימינו. לעומת היצורים של היום היו העקרבים בעלי סנפירים גדולים וזנבות ארוכים שהסתיימו באיבר דמוי סכין ארוכה ששימש להריגת טרפם. כמו כן הם הצטיידו במספר זרועות ארוכות בעלות "טפרים" כמו לעקרבים המודרניים ובלסתות גדולות. ככל הנראה היו עקרבי המים טורפי העל של זמנם, אשר חיו בימים רדודים או באגמים חמימים. מאובניהם התגלו בכל העולם.

ייתכן שבני המשפחה Mycteroptidae יכלו לטפס על עצים וכך דמו לעכבישים ענקיים. הגדול שבעקרבי מים אלה היה המגארכנה.

כל העקרבים הימיים נכחדו עד ההכחדה הגדולה של הפרם מלפני 252 מיליון שנה.

==מיון==
{|
|
*סדרה עקרבי מים (Eurypterida)
**תת-סדרה Stylonurina
***על-משפחה Rhenopteroidea
****משפחה Rhenopteridae
***על-משפחה Stylonuroidea
****משפחה Parastylonuridae
****משפחה Stylonuridae
***על-משפחה Kokomopteroidea
****משפחה Kokomopteridae
****משפחה Hardieopteridae
***על-משפחה Hibbertopteroidea
****משפחה Drepanopteridae
****משפחה Hibbertopteridae - בה ההיברטופטרוס
****משפחה Mycteroptidae
**תת-סדרה Eurypterina
***על-משפחה Moselopteroidea
****משפחה Moselopteridae
|
***על-משפחה Megalograptoidea
****משפחה Megalograptidae
***על-משפחה Eurypteroidea
****משפחה Dolichopteridae
****משפחה Eurypteridae
***על-משפחה Mixopteroidea
****משפחה Carcinosomatidae - בו הקרסיונוסומה
****משפחה Mixopteridae
***על-משפחה Waeringopteroidea
****משפחה Waeringopteridae
***על-משפחה Adelophthalmoidea
****משפחה Adelophthalmidae
***על-משפחה Pterygotioidea
****משפחה Hughmilleriidae
****משפחה Slimoniidae
****משפחה פטריגוטיים (Pterygotidae)
|}

כמו כן היו סוגים נוספים חסרי מקור.

==קישורים חיצוניים==

*
קטגוריה:בעלי חיים שתוארו ב-1843
קטגוריה:טקסונים שתוארו בידי הרמן בורמייסטר
קטגוריה:מאובני טקסונים שתוארו ב-1843
MINDS

Minds היא רשת חברתית מקוונת מבוססת קוד פתוח, שבסיסה בניו-יורק. הרשת שמה דגש על חופש הביטוי, שקיפות ופרטיות.

== היסטוריה ==
Minds נוסדה על ידי ביל אוטמן, ג'ון אוטמן ומארק הרדינג בשנת 2012, והושקה לציבור בחודש יוני 2015.

השירות מפותח על ידי תאגיד Minds Inc.

בתאריך 9 במאי 2017 יצאה Minds לגיוס המוני באמצעות האתר Wefunder של 300 אלף עד 1,000,000 דולר, תמורת הנפקת זכויות למניות (לפי שווי גיוס עבור הרשת של 15 מיליון דולר). כחצי מיליון דולר גויסו ממאות משתמשים תוך יממה וחצי.

==תמיכה בהתקנים==
Minds נתמכת הן על ידי מחשבים שולחניים והן על ידי מכשירים ניידים. אפליקציה רשמית של הרשת זמינה עבור iOS ו-Android.

Minds מאפשרת שיתוף של תמונות וקטעי וידאו. אפשרויות השמעת וידאו כוללים 360p ו 720p באמצעות וידאו HTML5 ו-H. 264/MPEG-4 AVC.

הרשת החברתית Minds כוללת הצפנה מקצה-לקצה ושירות הודעות מוצפן אסימטרית עם סיסמאות פרטיות.

=== Minds.org ===
Minds.org הוא פורטל הקהילה עבור קוד המקור והתיעוד של Minds.

כולל אפאצ 'י קסנדרה, Neo4j, אפצ' קורדובה, AngularJS, PHP, Nginx ו-Elasticsearch.

== המודל העסקי ==
Minds גובה עמלות מטרנזקציות של העברת נקודות בין המשתמשים השונים, מרכישת נקודות על ידי המשתמשים, מפרסומות ומתן חסויות.

כמו כן Minds מאפשרת באמצעות מערכת רכישת הנקודות שלה למשתמשים ולעסקים  ליצור רשת חברתית משלהם, בהתבסס על הפלטפורמה של Minds.

Minds מתגמלת תוכן ומעורבות (פרסום תכנים, הקלקות, הצבעות, הפניות והערות) עם נקודות, אשר בהן המשתמשים יכולים להשתמש כדי להגדיל חשיפה לפוסטים.

משתמשים יכולים גם לרכוש נקודות עם PayPal ועם ביטקוין, אשר מוטמעים בארנק הדיגיטלי של Minds.

== קישורים חיצוניים ==

* 

* https://github.com/Minds

== הערות שוליים ==

קטגוריה:רשתות חברתיות מקוונות
קטגוריה:אנונימיות
זנבות חרב

זנבות חרב (שם מדעי: Xiphosura) היא סדרה של פרוקי-רגליים ימיים בעלי קרבה רחוקה לעכבישנים, בתוכה שרדה כיום משפחה יחידה – סרטני פרסה (Limulidae). הסדרה הקרובה לה ביותר היא של עקרבי הים הטורפניים הענקיים מעידן הפלאוזואיקון.

בני סדרה זו התקיימו מתקופת הסילור שבפלאוזואיקון ועד ימינו. מינים אלה לא השתנו כלל במשך מיליוני שנים, אך רוב המינים בסדרה נכחדו. הם יצורים שטוחים בעלי שריון חיצוני גדול המגן על הבטן והרגליים הקטנים ומאחורי הגוף ישנו זנב מחודד שהקנה להם את שמם. מינים אלה יכולים להגיע לעיתים לאורך 60 ס"מ. 

בני הסדרה חיים בעיקר בימים הרדודים, אך הם מטילים ביצים בחופים חוליים ומתכנסים בהם בהמוניהם.

==מיון==
*סדרה זנבות חרב (Xiphosura)
**תת-סדרה Synziphosurida – נכחדה
****משפחה Weinberginidae
****משפחה Bunodidae 
****משפחה Pseudoniscidae
****משפחה Kasibelinuridae
**תת-סדרה Xiphosurida
***אינפרא-סדרה Bellinurina – נכחדה
****משפחה Elleriidae
****משפחה Euproopidae
****משפחה Bellinuridae
***אינפרא-סדרה Limulina
****משפחה Rolfeiidae – נכחדה
****משפחה Paleolimulidae – נכחדה
****משפחה Moravuridae – נכחדה
****משפחה Austrolimulidae – נכחדה
****משפחה Heterolimulidae – נכחדה
****משפחה סרטני פרסה (Limulidae)
*****תת-משפחה Mesolimulinae – נכחדה
*****תת-משפחה Limulinae

==המינים ששרדו==

<gallery widths="250px" heights="250px" perrow="4">
קובץ:Mangrove Horseshoe Crab (Carcinoscorpius rotundicauda) (6707310189).jpg|סרטן פרסת-סוס מנגרובי (Carcinoscorpius rotundicauda)
קובץ:Limulus polythemus 1.jpg|סרטן פרסה אטלנטי (Limulus polyphemus)
קובץ:Tachypleus gigas.JPG|סרטן פרסה אינדונזי (Tachypleus gigas)
קובץ:Tachypleus tridentatus.jpg|סרטן פרסה יפני (Tachypleus tridentatus)
</gallery>
==קישורים חיצוניים==

* 

קטגוריה:בעלי חיים שתוארו ב-1802
קטגוריה:טקסונים שתוארו בידי פייר אנדרה לטריי
קטגוריה:בעלי כליצרות ימיים
יואב איתמר

יואב איתמר (נולד ב-30 באוקטובר 1980) הוא סופר, מחזאי, עורך, משורר, מסאי, מבקר, מתרגם ומו"ל ישראלי.

== ביוגרפיה ==
יואב איתמר נולד ב-1980 בחיפה, גדל ביישוב מיתר. בעל תואר שני בלימודי מדינת ישראל מאוניברסיטת בן-גוריון בנגב. למד משחק בתיאטרון "החדר". למד בכיתות הכתיבה של "מתא"ן", "הליקון" "משיב הרוח", "בית אריאלה" ו"סדנת אמני הקיבוץ". ערך למעלה משישים ספרים במסגרת המיזם "חבר לעט" שהקים, והוציא לאור עשרים וחמישה ספרים. בין השנים 2009–2016 ערך במשותף עם חני שטרנברג את כתב העת הספרותי "מקף". יזם את פסטיבל "שירה ואחיותיה" (אוגוסט 2013 בתיאטרון MOVE) ואת פרס סמיט, על שם סבו אלחנן סמיט שהיה חובב ספרות וסבתו ציפורה סמיט שהייתה אשת ספר, בו הוא נותן הזדמנות לסופרים בראשית דרכם לפרסם בצורה מקצועית. תרגם את הספר "אין אלוהים מלבד אללה" של רזא אסלאן בהוצאת גורדון (2010) וכן את הספר "גיטרה לאובדי עצות" של מארק פיליפס וג'ון שאפל בהוצאת מטר.

מתגורר בבאר שבע.

== מאפיינים ביצירתו ==
כתיבתו הלירית של איתמר עוסקת בנפש ומכמניה, אך מחזותיו עוסקים בנושאים פוליטיים, המזוהים עם השמאל הישראלי. במחזותיו הוא עוסק בתופעות כמו גזענות בישראל, גלובליזציה, פערים החברתיים וזיכרון השואה.

== ספריו ==
* "חוד הלב", הוצאת קשב לשירה, 2013.
* "כהנא צדק?" ו"לנשום בספירה לאחור" צמד מחזות (הוצאת "חבר לעט", 2015)
* "חיכוך בעור" הוצאת עתון 77, 2020.
* "הזורעים", כתב הוצאה לאור, 2022

== הפקות של מחזותיו ==
* "כהנא צדק?" 2014 צוותא, תל אביב, בבימוי אלעד שרעבי
* "לנשום בספירה לאחור" 2016, תיאטרון קרוב, תל אביב, בבימוי ורה ברזק-שניידר ואורטל צבר
* "אותיות פורחות", 2017, תיאטרון קרוב, תל אביב, בבימוי אלחנן אבן-חן.

== קישורים חיצוניים ==
* 
* [https://web.archive.org/web/20170715192138/http://www.penpal.co.il/tsevet.php יואב איתמר], באתר "חבר לעט"
* [http://nuritha.co.il/he/node/14335 יואב איתמר, דף עורך ויוצר], באתר נוריתה
* [http://www.nillydagan.com/יואב-איתמר שירים וראיון], באתר של נילי דגן
* 
* 
* 

מכּתביו:
* [http://www.aplaton.co.il/story_251 "ההצעה הצנועה", תרגום למאמרו של ג'ונתן סוויפט] , באתר "אפלטון".
* [https://korebasfarim.com/2013/12/04/פוסט-אורח-יואב-איתמר-על-הסיפור-אריה-בע/ יואב איתמר על הסיפור "אריה בעל גוף" מאת חיים נחמן ביאליק], באתר "קורא בספרים"
* - על ספר שיריה של ענת שרון-בלייס, "צדו של המרחק"

על יצירתו:
* [http://www.yekum.org/2017/04/אותיות-פורחות-הצגה-בעקבות-פרשת-הספר-ה/ אלי אשד, על המחזה "אותיות פורחות"], באתר יקום תרבות
* אילן ברקוביץ', [https://library.osu.edu/projects/hebrew-lexicon/02555-files/02555001.pdf זבובים אוכלים את ברונו] בעיתון "הארץ"
* שוש להב, [http://www.iwomen.co.il/item.asp?aid=95882 "חוד הלב" של יואב איתמר]
* 
* רותי זוארץ, [http://www.maariv.co.il/news/new.aspx?pn6Vq=L&0r9VQ=GEIGI הצגה חדשה (ומעוררת מחלוקת) בצוותא: "כהנא צדק"] , באתר "מעריב אונליין", 1 בספטמבר 2014
* 
* 

== הערות שוליים ==

קטגוריה:משוררים ישראלים
קטגוריה:מחזאים ישראלים
קטגוריה:מתרגמים ישראלים
קטגוריה:מו"לים ישראלים
קטגוריה:באר שבע: אישים
קטגוריה:מיתר: אישים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1980
חיים אופנהיים

חיים אופנהיים
חיים (יואכים היינריך) אופנהיים (ביידיש: אפפענהיים; בגרמנית: Joachim Heinrich Oppenheim; 29 בספטמבר 1832, ה'תקצ"ב–27 באפריל 1891, ה'תרנ"א) היה רב במספר עיירות.

נולד באייבשיץ שבמוראביה לרבי יששכר בר אופנהיים, רבה של אייבשיץ. למד בווינה אצל רבי אלעזר הורוויץ.

ב-1858 נבחר למלא את מקומו של אחיו, דוד, כרבה של ימניץ, וב-1860 למלא את מקומו של אביו כרבה של אייבשיץ. ב-1868 נבחר לכהן כרבה של טורון, תפקיד שמילא עד פטירתו. נפטר ב-27 באפריל 1891, בברלין.

מאמריו נדפסו בכתבי עת שונים כמו "Monatsschrift für Geschichte und Wissenschaft des Judentums", "ישורון", "המגיד", "הכרמל", "השחר", ו"בית תלמוד".

ספרו, "תולדות המשנה", נדפס בפרסבורג, תרמ"ב (1882).

==קישורים חיצוניים==
* 
* 

== הערות שוליים ==

קטגוריה:רבנים מוראבים
קטגוריה:סופרים כותבי עברית
קטגוריה:ילידי 1832
קטגוריה:נפטרים ב-1891
זנבאים

זנבאים (שם מדעי: Entognatha) היא מחלקה של פרוקי-רגליים הקרובה לחרקים אך שונה מהם במספר הבדלים. במחלקה זו 3 סדרות: קפזנביים (Collembola), קדם-זנבאים (Protura) ודו-זנבאים (Diplura). כמו החרקים הם שייכים לקבוצת שש-רגלים הקרויים על שם התכונה המבחינה אותם יותר מכל: חזה מגודל שממנו צומחים שלושה זוגות של רגליים. 

לזנבאים אין כנפיים או רגליים ארוכות לניתור אבל יש להם זנבות מאוד גמישים המאפשרים להם להם לנתר לגובה מרשים ומכאן שמם.

שש-רגלים שאינם חרקים נחשבו לעיתים כקו אבולוציוני יחיד, במחלקת הזנבאים ולעיתים כמספר קווים עם מערכות יחסים שונות עם מחלקת החרקים. הדוזנבאים במיוחד עשויים להיות קרובים יותר לחרקים משאר השותפים לתת-המערכה. קיימות גם ראיות לכך שבני תת-המערכה אינם חולקים מוצא משותף, ובפרט - שהקפזנביים אינם שייכים לקבוצה.

==סדרות==
*קפזנביים (Collembola) 
*קדם-זנבאים (Protura) 
*דוזנבאים (Diplura)

==קישורים חיצוניים==

קטגוריה:שש-רגלים
טרופריון הפסחא

טְרוֹפַּרִיוֹן הפסחא (ביוונית: Χριστὸς ἀνέστη, "המשיח קם") הוא מזמור דתי המשמש בכנסיות הנוהגות לפי הפולחן הביזנטי – האורתודוקסיות והאוניאטיות – בחגיגת הפסחא והעונה הסובבת את החג.

המילים מתארות בקצרה את תחיית ישו מן המתים והפתיחה "המשיח קם" היא חזרה על ברכת הפסחא המקובלת. כמו מזמורים דומים מסוגו (טרופריונים) זהו קטע קצר בן בית אחד עליו חוזרים שוב ושוב. מקורו וחיבורו עלומים, אך הוא מיוחס לפעמים לרומנוס כותב ההמנונים בן המאה השישית. הטרופריון מושר בתפילת הלילה של יום הפסחא עצמו בסיום תהלוכת הצלב, בין פרקי התהילים. בכל "השבוע הקורן" שלאחר הפסחא חוזרים עליו במהלך התפילות והטקסים. כמו כן, המזמור מוקרא בכל התקופה הנמשכת עד לחג העלייה, בעיקר בפתיחת ליטורגיית המיסה.

"המשיח קם" הוא אחד מהקטעים המוזיקליים המוכרים ביותר של הכנסייה האורתודוקסית, כולל מקצבו המפורסם. הוא תורגם לכל שפות התפילה המקומיות וזכה גם לגרסאות כיסוי רבות. בין היתר, שרו אותו הזמרת הלבנונית פיירוז, הסרבית דיבנה ליובוייביץ' ורבים אחרים במדינות אורתודוקסיות.

{| class="wikitable" style="margin-left: auto; margin-right: auto; border: none;"
|+ מילות הטרופריון
|-
! scope="col" | עברית
! scope="col" | יוונית
|-
| המשיח קם מן המתיםבמותו [https://he.wiktionary.org/wiki/שף#שָׁף שָׁף] המותולשכני עפרחיים בחסדו נתן!
|
|}

==קישורים חיצוניים==
*[https://www.archdiocese.ca/content/paschal-troparion טרופריון הפסחא] במספר שפות, באתר הכנסייה האורתודוקסית האמריקנית.

==הערות שוליים==

קטגוריה:ליטורגיה נוצרית
קטגוריה:פסחא
יוסף אבן-אודם

יוסף אבן-אודם (23 ביולי 1907 – 27 ביולי 1962) היה רופא המושבה הרצליה ומנהל המרפאה העירונית שלה, מיום היותה לעיר. בלשן וחוקר.

== קורות חייו ==
יוסף אבן-אודם (רובינשטיין) נולד בעיירה שאקי (sakiai) שבליטא, ב-23 ביולי 1907 (י"ב אב תרס"ז), לאסתר רובינשטיין ולסנטור הרב יצחק רובינשטיין (הרב הראשי בווילנה, וחבר הסנאט הפולני).

קיבל חינוך מסורתי בחיידר ובישיבות. למד רפואה באוניברסיטה וקיבל תואר דוקטור לרפואה.

עסק בפעילות ציבורית פוליטית-תרבותית בווילנה. היה מזכיר הוועד המנהל של הספרייה היהודית המפורסמת ספריית שטראשון.

עלה לארץ ישראל בשנת 1933, ולפי המלצת נחום סוקולוב קיבל עבודה בקופת חולים עממית ביבנאל, כפר תבור ומנחמיה. לאחר שנתיים-שלוש התיישב בהרצליה. שימש כרופא המושבה במשך עשרים וחמש שנה, ומעת היותה לעיר שימש כמנהל המרפאה העירונית.

כתב מאמרים מדעיים-בלשניים רבים ב"הרפואה", ב"השדה" ועוד. פעל בחקירותיו הבלשניות וחידושיו הלשוניים להכנסת מילים לשפה העברית, בעיקר מילים בתחום הרפואה, כמו "רחם". המילים "יוקרה" ו"אגורה" הן פרי מוחו של אבן-אודם.

בינואר 1962 העניקה עיריית הרצליה את הפרס הספרותי והמדעי הראשון והגדול שלה מעת הקמתה, סכום של 1,000 לירות ישראליות ליוסף אבן-אודם. הפרס הוענק על בלשנותו וספריו החשובים, וכן לציון 25 שנה לשירותו כרופא המושבה, ומנהל המרפאה העירונית בהרצליה מהיותה לעיר.

נפטר ב-27 ביולי 1962 (כ"ה בתמוז תשכ"ב), ונקבר בהרצליה.<ref></ref>

על שמו נקרא רחוב אבן אודם בהרצליה.

בתו, אסתר גולדנברג, הייתה חברת האקדמיה ללשון העברית ואשתו של חתן פרס ישראל גדעון גולדנברג.

==ספריו==
* "כתיב עברי חדש" (וילנה-תל אביב, 1933);
* "על שפת לשון" (1950);
* "[https://books.google.co.il/books/about/לשון_למודים.html?id=sFsdAAAAIAAJ&redir_esc=y לשון לימודים]", ספר היסוד למונחי רפואה ומדעי הטבע בעשרה כרכים;
* "ילקוט קצר", ליקוט וקיצור ערכים שימושיים מתוך הספר "לשון לימודים";
* "בשוט לשון, (הרצליה, 1959), דין ודברים בענייני הלשון הרפואית העברית.
* "[https://simania.co.il/bookdetails.php?item_id=183105 מילון רפואי חדש]", יצא לאור על ידי הוצאת ר. מס, בשנת 1988, מכיל 714 עמודים[http://www.bookholder.co.il/book.aspx?num=7119]

== לקריאה נוספת ==
* 
* י. רותם, הרפואה, כרך ג', 1963, עמוד 92

==קישורים חיצוניים==
* 
* 
* 

==הערות שוליים==

קטגוריה:הרצליה: אישים
קטגוריה:רופאים ישראלים
קטגוריה:בלשנים ולשונאים ישראלים
קטגוריה:ישראלים ילידי ליטא
קטגוריה:אנשי העלייה החמישית
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1907
קטגוריה:ישראלים שנפטרו ב-1962
קייל סקור

קייל סקור (; נולד ב-31 במאי 1957) הוא שחקן אמריקאי.

== חיים אישיים ==
סקור נולד בטקומה כצעיר מבין שלושה בנים.

== קריירה ==
תפקידו המשמעותי הראשון בטלוויזיה היה באופרת הסבון "סנטה ברברה" ב-1986 ולאחר מכן הוא שיחק במספר סרטים הכולל לב אוהב ו"לישון עם האויב" לצד ג'וליה רוברטס.

בשנים 1987–1988 שיחק במספר פרקים בסדרת הדרמה הרפואית "מקום אחר" של רשת NBC; בדמותו של ברט ג'ונסטון.

ב-1993 החל לשחק בסדרה "רצח מאדום לשחור", בתפקיד הבלש טים בייליס. לאחר מכן הופיע במספר פרקים של "שולחן לחמישה", הוא גם שיחק בעונה השנייה של סדרת הדרמה הרפואית "עיר של מלאכים" (2000) בכיכובו של בלייר אנדרווד, ובאותה שנה שיחק בסרט הדרמה הביוגרפי "דור הביט". בהמשך שיחק את אביו המיליונר דאנקן בסדרה "ורוניקה מארס".

ב-2005 החל לגלם את האדון הראשון, בעלה של נשיאת ארצות הברית בסדרה "גבירתי הנשיא". בשנת 2007 שיחק בתפקיד של הרמון נורת' בסדרת המשטרה "מועדון הרצח לנשים" ב-ABC. ושיחק בסדרת הדרמה "סודות חבויים", ברשת The CW. 

ב-2016 שיחק במותחן האימה "הטיהור 3: שנת בחירות" בכיכובו של פרנק גרילו. ב-2018 שיחק בתפקיד משני בעונה החמישית של סדרת הטלוויזיה "הפלאש". ב-2019 הצטרף לסדרה "האנטומיה של גריי", בעונה ה-15 במספר. בשנת 2020 החל לשחק בסדרת המשטרה "מוקד 911: טקסס" ברשת FOX, המהווה ספין אוף לסדרה המצליחה "מוקד 911".

==קישורים חיצוניים==

* [http://www.filmreference.com/film/40/Kyle-Secor.html Kyle Secor Biography], באתר Film Reference

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1957
מארק נולנד

מארק כריס נולנד (באנגלית: Mark Chris Nowland) הוא קצין בדימוס בדרגת לוטננט גנרל, בתפקידו האחרון שירת כראש אגף מבצעים במטה חיל האוויר של ארצות הברית.

==ביוגרפיה==
נולנד סיים ב-1985 תואר ראשון בהנדסת אלקטרוניקה מאקדמיית חיל האוויר של ארצות הברית. סיים קורס טיס ושירת כמדריך טיסה בבסיס חיל האוויר ויליאמס באריזונה ובבסיס רנדולף בטקסס. הוכשר כטייס F-15 איגל ושירת בטייסת הקרב 71 ובכנף 85 שהוצבה באיסלנד. לאחר לימודים במכללה לפיקוד ומטה של חיל האוויר שירת במטה כוחות האוויר של פיקוד אירופה בבסיס רמשטיין שבגרמניה. ב-2001 מונה לעוזר קצין המבצעים של טייסת הקרב 94 וב-2002 לקצין המבצעים של טייסת הקרב 71. 

בשנים 2003–2004 פיקד על טייסת תעופה בכנף הקרב הראשונה. בשנים 2005–2007 שירת באגף המבצעים של המטות המשולבים. ביולי 2007 מונה לסגן מפקד כנף הקרב 48 בבסיס חיל האוויר המלכותי לייקהית' באנגליה. ביולי 2008 מונה למפקד כנף האימונים 71 בבסיס חיל האוויר ואנס שבאוקלהומה. במאי 2010 מונה לראש מחלקת תכנון, דרישות וההערכה בפיקוד החינוך והאימונים של חיל האוויר. ביולי 2012 מונה לראש אגף אסטרטגיה, מדיניות ותכנון במטה פיקוד דרום של ארצות הברית וביולי 2013 מונה לראש מטה הפיקוד. 

בדצמבר 2014 קודם לדרגת לוטננט גנרל ומונה למפקד חיל האוויר ה-12 בפיקוד הקרב ולמפקד כוחות האוויר של פיקוד דרום. באוקטובר 2016 מונה לראש אגף מבצעים במטה חיל האוויר ושירת בתפקיד עד פרישתו באוקטובר 2018.

במהלך שירותו צבר למעלה מ-3,600 שעות טיסה על מטוסי T-6 טקסאן II, T-37 טוויט, T-38 טאלון, F-15 איגל ו-A-10 ת'נדרבולט II. 

נולנד בעל תואר שני באווירונאוטיקה מאוניברסיטת האווירונאוטיקה אמבר-רידל בפלורידה. הוא בוגר המכללה לפיקוד ומטה ומכללת המלחמה של חיל האוויר, ובוגר קורס הפסגה של האוניברסיטה לביטחון לאומי.

==קישורים חיצוניים==

* [http://www.af.mil/About-Us/Biographies/Display/Article/108596/lieutenant-general-mark-c-nowland/ ביוגרפיה] באתר חיל האוויר של ארצות הברית

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:טייסי חיל האוויר של ארצות הברית
קטגוריה:מעוטרי מדליית השירות המצוין של חיל האוויר
קטגוריה:אמריקאים שנולדו ב-1962
אלפא רומיאו 147

אלפא רומיאו 147, 5 דלתות
אלפא רומיאו 147 - מבט לתא הנהג
אלפא רומיאו 147 (באיטלקית: Alfa Romeo 147) היא מכונית משפחתית בתצורת מכונית קומפקטית, אשר יוצרה על ידי חברת אלפא רומיאו האיטלקית אשר בבעלות קונצרן המכוניות האיטלקי פיאט, בין השנים 2000–2010. סך הכול יוצרו 651,821 יחידות.

דגם אלפא רומיאו 147 זכה בתואר מכונית השנה באירופה לשנת 2001, כשהיא מקדימה את פורד מונדיאו במקום השני ואת טויוטה פריוס במקום השלישי.

האלפא רומיאו 147 שווקה בישראל.

==תצורות אלפא רומיאו 147==
* 3 דלתות האצ'בק
* 5 דלתות האצ'בק

==דגמי אלפא רומיאו 147==
* אלפא רומיאו TS 1.6 (מנוע 1,598 סמ"ק)
* אלפא רומיאו TS 2.0 (מנוע 1,970 סמ"ק)
* אלפא רומיאו GTA V6 3.2 (מנוע 3,179 סמ"ק) (יוצר בין השנים 2002-2005, במכונית הקונספט אלפא רומיאו כמאל בתצורת SUV שהוצגה בשנת 2003 הורכב מנוע V6, צילינדרים 3,179 סמ"ק שנלקח מדגם "GTA")

==דגמי אלפא רומיאו 147 מנוע דיזל==
* אלפא רומיאו JTD 8V 1.9 (מנוע דיזל 1,910 סמ"ק המפיק 100 כ"ס)
* אלפא רומיאו JTD 8V 1.9 (מנוע דיזל 1,910 סמ"ק המפיק 115 כ"ס)
* אלפא רומיאו JTDM 8V 1.9 (מנוע דיזל 1,910 סמ"ק המפיק 120 כ"ס) (יוצר משנת 2005)
* אלפא רומיאו JTD 8V 1.9 (מנוע דיזל 1,910 סמ"ק המפיק 126 כ"ס) (יוצר בין השנים 2003-2005)
* אלפא רומיאו JTD M-Jet 16V 1.9 (מנוע דיזל 1,910 סמ"ק המפיק 140 כ"ס) (יוצר משנת 2003)
* אלפא רומיאו JTDM 16V 1.9 (מנוע דיזל 1,910 סמ"ק המפיק 150 כ"ס)(יוצר משנת 2005)
* אלפא רומיאו JTDM 16V 1.9 (מנוע דיזל 1,910 סמ"ק המפיק 170 כ"ס) (יוצר משנת 2007)

== תמונות ==
<gallery>
קובץ:147 sele alfa.jpg| אלפא רומיאו 147, 3 דלתות הצ'בק
קובץ:Red alfa 147 Gta front.jpg| אלפא רומיאו 147 דגם GTA, מנוע 3,179 סמ"ק
קובץ:Alfa 147 Frontale.JPG| אלפא רומיאו 147
קובץ:2010 Alfa Romeo 147 Moving.JPG| אלפא רומיאו 147, שנת 2010
קובץ:Alfa Romeo 147 front 20071004.jpg| אלפא רומיאו 147
קובץ:GTAengine32.jpg| מנוע 6 צילינדרים, אלפא רומיאו GTA
קובץ:Alfa Romeo 16V Twin Spark engine.JPG| מנוע 4 צילינדרים, (מסוג Twin Spark) אלפא רומיאו
קובץ:Alfa 147 rear.jpg| אלפא רומיאו 147
קובץ:Motor Show 2007 Alfa 147 Ducati.jpg| אלפא רומיאו 147, 3 דלתות
קובץ:2003 Alfa Romeo 147 (MY02) Selespeed Twin Spark 5-door hatchback (24348967403).jpg| אלפא רומיאו 147, 5 דלתות
</gallery>

==ראו גם==
* אלפא רומיאו
* אלפא רומיאו 145
* אלפא רומיאו 146
* פיאט

==קישורים חיצוניים==

* [https://www.youtube.com/watch?v=frbuZwn74-Q אלפא רומיאו 147, 3,179 סמ"ק דגם GTA] (5:18 דקות) (יו-טיוב)
קטגוריה:דגמי מכוניות שהושקו ב-2000
קטגוריה:מכוניות משפחתיות
קטגוריה:מכוניות קופה
147
קטגוריה:כלי רכב איטלקיים
קטגוריה:מכונית השנה באירופה
דניאל קודמור

דניאל קודמור (באנגלית: Daniel Cudmore; נולד ב-20 בינואר 1981) הוא שחקן ופעלולן קנדי.

==ביוגרפיה==
קודמור נולד בסקוומיש שבקולומביה הבריטית כאמצעי מבין שלושה בנים לזוג הורים אנגלים, הוא למד באוניברסיטת גאנון בפנסילבניה.

ב-2003 שיחק את קולוסוס בסרט "אקס-מן 2" וכך גם בסרט השלישי בסדרה, "אקס-מן 3: המפלט האחרון".

הוא היה מועמד לתפקיד סופרמן בסרט "סופרמן חוזר" אך הפסיד לברנדון ראות'.

ב-2009 שיחק בסרט "דמדומים 2: ירח חדש" את פליקס הוולטורי וב-2010 שיחק בסרט "פרסי ג'קסון וגנב הברק". בשנת 2012 השתתף בסדרת הטלוויזיה "היילו 4: עלייתו של שחר חדש", אשר מבוססת על סדרת המשחקים Halo. 

בנוסף הוא השתתף כפעלולן בסדרות הטלוויזיה "בניחוש חוקר" ו"על טבעי".

==קישורים חיצוניים==

קטגוריה:שחקני קולנוע וטלוויזיה קנדים
קטגוריה:פעלולנים
קטגוריה:קנדים ממוצא בריטי
קטגוריה:בוגרי אוניברסיטאות ומכללות בארצות הברית
קטגוריה:קנדים שנולדו ב-1981
ניב דמירל

ניב דמירל (נולד ב-20 בינואר 1995) הוא זמר, פזמונאי, מלחין וזמר-יוצר ישראלי. התפרסם בעקבות השתתפותו בעונה השלישית של תוכנית המציאות "The Voice ישראל".

==ביוגרפיה==
דמירל גדל בחדרה. את שירותו בצה"ל עשה בלהקות חיל האוויר. בשנת 2014 ניגש לאודישנים של תוכנית המציאות "The Voice ישראל", שובץ בנבחרת של מוש בן ארי, והגיע למקום הרביעי בגמר התוכנית.

עם סיום דרכו בתוכנית, החל דמירל בעבודה על אלבום הבכורה שכלל את הסינגלים "נורמלי", שנכתב והולחן על ידי דודי בר-דוד, "נתיב אחר", שנכתב על ידי אורי בן ארי שגם הלחין את השיר עם איתן דרמון, "אני אתה ויוסי", שנכתב על ידי אורי בן ארי שגם הלחין את השיר עם דמירל עצמו, "בין הסימנים" שנכתב והולחן על ידי דמירל, "השעות הקטנות", שנכתב על ידי אורי בן ארי שגם הלחין את השיר יחד עם איתן דרמון. השיר הגיע למקום ה-17 מתוך 40 שירים במצעד הפזמונים העברי השנתי של גלגלצ ו-ynet לשנת 2016. ואת הקליפ "בחגים" שנכתב והולחן על ידי דמירל ואורי בן ארי.

אלבום הבכורה "בין הסימנים" יצא לאור ב-30 במרץ 2017 בעיבוד והפקה מוזיקלית של אריאל טוכמן וכלל גם את השירים "הכל נרגע", שנכתב על ידי איתן דרמון שגם הלחין את השיר עם דמירל, "את אוהבת אותי כמו שאני", שנכתב על ידי רון מלאכי והולחן על ידי מוריה לוי ו"הנקודות החלשות", שנכתב והולחן על ידי דמירל.

במהלך שנת 2017 הוחתם בחברת הקלטות בארגנטינה בשם "וורנר מיוזיק גרופ" וביולי של אותה שנה עתיד לטוס לארגנטינה ולהקליט שם מיני-אלבום בשפה הספרדית שרובו יורכב משירי האלבום הישראלי שיתורגם לספרדית.

במאי 2021 הוציא את הדואט "עדיף הגעגוע" יחד עם נופר סלמאן. את השיר כתבו ניב ונופר ביחד לצד עיבוד של אריאל טוכמן.

באפריל 2022 הוציא לאור את הסינגל "מאיה", שכתב והלחין אבי בן זקן. ביולי השתתף בעונתה התשיעית של תוכנית המציאות "הכוכב הבא" והגיע למקום השישי.

במרץ 2023 הוציא לאור סינגל בשם "מקום רחוק". ביולי אותה שנה הוציא את הסינגל "עכשיו". ב-22 באוגוסט דמירל הוציא סינגל בשם "אם הייתי יכול", המביע תסכול מחוסר מימוש עצמי ותחושת תקיעות. את השיר כתב והלחין אבי בן זקן. ב-18 בספטמבר 2023 הוציא לאור את אלבומו השני, "ילד טוב". ב-28 בנובמבר של אותה השנה הוציא לאור את הסינגל "דמעות".

ב-14 בינואר 2024, דמירל וחברו ללהקה הצבאית, שלו אדרי, שיתפו פעולה בסינגל בשם "בחוץ מלחמה", העוסק במציאות בישראל מאז מתקפת הפתע על ישראל ב-7 באוקטובר 2023 ומבטא באופן ספציפי את החוויה של תושבי הנגב המערבי. השיר, עם מילים ולחן של אדרי, מוקדש לכל אלו שעברו, ועדיין עוברים, את אימת האירועים.<ref></ref> ב-18 בפברואר הוציא לאור את הסינגל "בעולם שלי". ב-14 באפריל דמירל הוציא שיר בשם "רק את/ה", שיתוף פעולה עם הזמרת והיוצרת מאי ספדיה. דמירל וספדיה הלחינו ועיבדו את השיר בעצמם, וכתבו אותו יחד עם אביחי ג'רפי. דמירל ציין כי במהלך סשן כתיבה לפני כשנה וחצי הוא, ספדיה וג'רפי כתבו את השיר, וכבר אז ידעו שישירו אותו יחד.<ref></ref>

==דיסקוגרפיה==
*בין הסימנים (2017)
*ילד טוב (2023)

==קישורים חיצוניים==

==הערות שוליים==

קטגוריה:מתמודדי The Voice ישראל
קטגוריה:מתמודדי הכוכב הבא
קטגוריה:חברי להקת חיל האוויר
קטגוריה:זמרים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:זמרים השרים בעברית
קטגוריה:זמרים השרים בספרדית
קטגוריה:ישראלים שנולדו ב-1995
ארלוזורוב 38

ארלוזורוב 38 הוא אלבום האולפן השלישי של הזמרת-יוצרת הישראלית דיקלה. האלבום יצא לאור ב-3 ביוני 2010, בהוצאת חברת התקליטים פונוקול. את האלבום הקליטה דיקלה בין 2009-10. מתוך האלבום יצאו שלושה סינגלים: "לבכות", "מזל" ו"חולת אהבה".

השיר "עפיפונים", הוא השיר היחידי אשר לו צולם וידאו קליפ, שפורסם לבסוף, ב-17 בינואר 2012.

== רקע והפקה ==
את אלבום הבכורה שלה, אהבה מוסיקה, ואלבומה השני, עולם, הפיק רן שם טוב. בשונה מכך, את האלבום הזה הפיקו אלון אוחנה וגיל מרום. את מרבית שירי האלבום כתבה והלחינה דיקלה בעצמה, פרט לשיר "מזל" אותו כתבה עם קרן פלס, ו-"לבכות" ו-"פריז", אותם כתבה עם חנה לפידות.

כלפי האלבום הופנו ביקורות חיוביות, ומאקו אף אמרו עליו כי: "האלבום השלישי של דיקלה 'ארלוזורוב 38' חוזר ומוכיח: אין עוד אמנית כמוה בארץ. עם שירים שיוצאים מנשמה מסוכסכת, שיאנית הרגש מצליחה לעמוד בסטנדרטים הגבוהים שהציבה לעצמה בעבר".

== סינגלים ==
* "לבכות" - יצא לאור ב-18 בינואר 2010, כסינגל הראשון והפותח מתוך האלבום. השיר נכתב על ידי דיקלה וחנה לפידות והולחן על ידי דיקלה. שיר זה יצא לאחר שבמשך חמש שנים רצופות לקחה דיקלה הפסקה מעולם המוזיקה.
* "מזל" - יצא לאור ב-21 בינואר 2010, כסינגל השני מתוך האלבום. השיר נכתב על ידי דיקלה וקרן פלס, והולחן על ידי אותן השתיים גם כן. השיר זכה להצלחה נאה בארץ כאשר הגיע בשיאו למקום ה-18 במצעד של רשת ג'.
* "חולת אהבה" - יצא לאור ב-2 במאי 2010, כסינגל השלישי והאחרון מתוך האלבום. עם השיר הופיעה דיקלה בבריכת הסולטן, שם אירחה את נסרין קדרי, אשר שרה את השיר ביחד איתה באותה ההופעה.

=== וידאו קליפים ===
* "עפיפונים" - לא יצא כסינגל מתוך האלבום, אך ב-17 בינואר 2012, פרסמה דיקלה בפייסבוק ובערוץ היוטיוב הרשמי שלה, את הקליפ הרשמי שצולם עבורו. בקליפ מופיעה רותי אסרסאי, אשר משחקת תפקיד של בחורה שמתארגנת לקראת דייט ולערב בחיפוש אחר אהובה. היא בטוחה שהפעם הוא יגיע, אך לבסוף, הוא לא מגיע.

== רשימת רצועות ==

== קישורים חיצוניים ==

* 

== הערות שוליים ==

קטגוריה:אלבומי 2010
קטגוריה:אלבומי דיקלה
קטגוריה:אלבומים בעברית
קטגוריה:אלבומי חברת פונוקול
פרנק פרר

פרנק פרר (בתרגום מאנגלית: Frank Ferrer; נולד ב-25 במרץ 1966) הוא מתופף אמריקאי. התפרסם בעיקר כמתופף של להקת ההארד רוק Guns N' Roses, איתה הוא מנגן ומופיע משנת 2006. בעבר, השתתף בלהקה "The Psychedelic Furs" - יחד עם גיטריסט הליווי הנוכחי של Guns N' Roses, ריצ'רד פורטוס. כמו כן, השתתף בלהקות הרוק "Love Spit Love" ו- "The Beautiful". פרר ניגן לצד מספר מוזיקאים מוכרים, ביניהם: להקת טול, סולן להקת Violent Femmes - גורדון גאנו, פי ג'יי הארווי, הזמרת נֵנָה ופרנק בלאק מלהקת הפיקסיז.

== ביוגרפיה ==
פרר נולד ב-25 במרץ 1966 להורים קובנים וגדל בניו יורק. אביו היה נגר, ונגן כלי הקשה למוזיקה לטינית. בגיל 11,פרר צפה במופע של להקת קיס במדיסון סקוור גארדן וכך התאהב במוזיקת רוק.

בין השנים 1988 ל-1993 היה פרר המתופף של להקת הרוק The Beautiful, אשר מקורה בעיר ניו יורק. הלהקה הוציאה לאור מיני-אלבום בשם הלהקה, בשנת 1990 ואלבום באורך מלא, Storybook, במאי 1992.

פרר הצטרף ללהקת Love Spit Love ב-1992. הלהקה הוקמה על ידי הזמר ריצ'רד באטלר, פרר והגיטריסט ריצ'רד פורטוס בזמן שלהקת המקור של באטלר ופורטוס, The Psychedelic Furs, הייתה בהפסקה זמנית. הלהקה הוציאה לאור אלבום בשמה, Love Spit Love ב-1994 ואלבום נוסף, Trysome Eatone, ב-1997. בזמן שהיה בלהקת Love Spit Love, ניגן פרר עם להקת Dripping Goss', לאלבומה Gift of Demise. בין השנים 2001 - 2008, הצטרף פרר להרכב המופיע של להקת The Psychedelic Furs, יחד עם פורטוס.

פרר הוא המתופף להקת The Compulsions, משנת 2004. בלהקה מנגנים חברי להקת Guns N' Roses מהעבר ומהווה: פרר ופורטוס, חבריה הנוכחים והגיטריסט רון "במבלפוט" ט'אל (באנגלית: Bumblefoot), אשר ניגן בלהקת Guns N' Roses בין השנים 2006 - 2014.

ביוני 2006, הצטרף פרר ללהקת Guns N' Roses במהלך סיבוב ההופעות האירופאי שלהם והחליף את המתופף (דאז) בריאן מנטייה. טומי סטינסון וריצ'רד פורטוס, איתם פרר ניגן בעבר, הציעו לצרפו ללהקה. אף-על פי שבמקור היה אמור לשמש רק כמתופף מחליף לסיבוב ההופעות, הפך פרר למתופף הרשמי של הלהקה. הוא ניגן במספר שירים מאלבום הלהקה, Chinese Democracy, בהם: "Chinese Democracy", "Better" ו-"If The World".

פרר הופיע עם להקת The Dead Daisies ב-2013 וניגן למיני-אלבום של הלהקה, Face I Love, ב-2014.

== סיבובי הופעות ==
*The Beautiful - ארצות הברית
*Love Spit Love - ארצות הברית ואירופה
*Rebecca Blasband - ארצות הברית
*Robi "Draco" Rosa - דרום אמריקה, אמריקה הלטינית וצפון אמריקה
*Doro Pesch - גרמניה
*The Psychedelic Furs - ארצות הברית, קנדה ובריטניה
*Gordon Gano - ארצות הברית
*Guns N' Roses Chinese Democracy Tour 2006 - אירופה וצפון אמריקה
*Guns N' Roses Chinese Democracy Tour 2007 - מקסיקו, אוסטרליה, ניו זילנד ויפן
*Guns N' Roses Chinese Democracy Tour 2009/2011 - אסיה, צפון ודרום אמריקה, מרכז אמריקה ואירופה
*Guns N' Roses Up Close and Personal Tour - אמריקה ואירופה
*Guns N' Roses Appetite for Democracy Tour 10/31/2012 – 11/24/2012 - לאס וגאס
*Guns N' Roses Not in this Lifetime... Tour - אמריקה ואירופה

== קישורים חיצוניים ==

* 

== הערות שוליים ==

קטגוריה:מוזיקאי רוק
קטגוריה:חברי להקת Guns N' Roses
קטגוריה:אמריקאים שנולדו ב-1966
ישיבת נחלת יוסף

ישיבת נחלת יוסף היא ישיבה דתית לאומית בשבי שומרון בראשות הישיבה עומד הרב יהושע שמידט, ונשיא הישיבה הוא הרב דוב ליאור. בישיבה קיימים שני מסלולי לימוד: ישיבה גבוהה וישיבת הסדר.

==דרכה של הישיבה==
באמצע שנות התשעים הוקם ביישוב שבי שומרון כולל אברכים בראשות הרב שמידט, ובשנת תשנ"ט הוקמה הישיבה, בשם ישיבת ברכת התורה. בשנת 2017 הישיבה שינתה את שמה לישיבת נחלת יוסף, על שם הרב יוסף שוורץ (הסבא מנתניה).

הישיבה מדגישה את הבקיאות בגמרא. לומדים בה ב"שיטת הסימנים" שחיבר הרב שמידט. בשיטה זו משתמשים בסימנים כדי לזכור את תוכן דפי התלמוד הבבלי.

בישיבה לומדים כ25 בחורים ואברכים. מבין בוגרי הישיבה ניתן למנות את ראש המועצה האזורית שומרון יוסי דגן ואת הרב חנניה פולק רב היישוב אחיה.

הישיבה קרובה באופייה לזרם "מרכז הרב" ולדרכו של הרב דוב ליאור ומדגישה את הקשר והחיבור של עם ישראל לארץ ישראל ולתורת ישראל. לישיבה אופי חסידי, כגון נתינת דגש על התחברות לצדיקים.

== הוצאה לאור ==
הישיבה הוציאה בעבר עלון שבועי "תורה בשומרון", המופץ באזור, ובו דברי תורה והלכה של הרב שמידט. היא הוציאה בעבר גם את כתב עת השנתי בשם "עלי ברכת התורה" ובו חידושים בגמרא, בהלכה ובאמונה מפרי עטם של תלמידי ורבני הישיבה.

הוצאת הספרים של הישיבה הוציאה את ספר שיטת הסימנים: חלק א' - מסכת ברכות וסדר מועד; חלק ב' - סדר נשים; חלק ג' - סדר נזיקין חלק ד'- סדר קדשים ומסכת נידה. כמו כן הוציאה את כי הוא אות עולם היה – חוברת ללג בעומר, בשנת ה'תשע"ה וחוברת מבטל הגזרות לל"ג בעומר ה'תשפ"א וכן הוציאה בהוצאה מחודשת את הספר "שלום ירושלים" המכיל קובץ של דרכי לימוד והדרכות של גדולי ישראל.

==קישורים חיצוניים==
* 

* [http://www.shavey-shomron.co.il/?page_id=128 ביוגרפיה קצרה מתוך אתר היישוב שבי שומרון]
* 
* 
==הערות שוליים==

ברכת התורה
ברכת התורה
ברכת התורה (שבי שומרון)
ברכת התורה
אלפא רומיאו 4C

אלפא רומיאו 4C (באיטלקית: Alfa Romeo 4C) היא מכונית על מבית אלפא רומיאו. דגם הקונספט שקדם ל-4C הוצג לראשונה בתערוכת הרכב הבין-לאומית של ז'נבה במרץ 2011. במרץ 2013 הוצגה האלפא רומיאו 4C גם כן בתערוכת ז'נבה. הסימון "4C" מצביע על מספר הצילינדרים.

המרכב בנוי מיציקת סיבי פחמן והרכב מאיץ מ-0 ל-100 קמ"ש ב-4.5 שניות. פליטת דו־תחמוצת הפחמן של הדגם היא 157 גרם לקילומטר.

הדגם מגיע במרכב קופה או במרכב רודסטר.

== תמונות ==
<gallery mode="packed">
קובץ:Festival automobile international 2014 - Alfa Romeo 4C - 004.jpg|אלפא רומיאו 4C, שנת 2014
קובץ:Alfa Romeo 4C at 2014 Goodwood Festival of Speed.jpg| אלפא רומיאו 4C
קובץ:SLM 06 - Alfa Romeo 4C.jpg|אלפא רומיאו 4C ספיידר
קובץ:Alfa Romeo 4C (21002323672).jpg| אלפא רומיאו 4C
</gallery>

==קישורים חיצוניים==

* 

קטגוריה:דגמי מכוניות שהושקו ב-2013
קטגוריה:מכוניות ספורט
קטגוריה:מכוניות קבריולה
קטגוריה:מכוניות על
קטגוריה:מכוניות עשויות סיבי פחמן
4C
קטגוריה:מכוניות מנוע מרכזי
Live Era '87–'93

Live Era '87–'93 הוא אלבום הופעה כפול שהוציאה לאור להקת ההארד רוק האמריקאית Guns N' Roses ב-23 בנובמבר 1999, שש שנים לאחר אלבומה הקודם, .

== רקע ==
בהערות האלבום לא מצוינים מיקומי ותאריכי ההופעות של הלהקה, בהם הוקלטו השירים לאלבום. מקור מרבית השירים בסיבוב ההופעות של הלהקה שנערך בין השנים 1991–1993, Use Your Illusion Tour.

סולן הלהקה אקסל רוז, נעזר בחברי הלהקה לשעבר (דאז) סלאש ודאף מק'אגן לבחירת השירים לאלבום, אך לא נפגש איתם "פנים מול פנים" - אלא תיקשר איתם דרך מתווכים. חברי הלהקה לשעבר מאט סורום וגילבי קלארק מצוינים בקרדיטים של האלבום כ-"מוזיקאים נוספים" בלבד (למרות שהשתתפו בחלק גדול משירי האלבום), בזמן שחברי הלהקה המקוריים סטיבן אדלר ואיזי סטראדלין מצוינים כ-"חברי להקה ראשיים", אף-על פי שהשתתפו בשירים מעטים מן האלבום.

"Live and Let Die" ו-"Civil War", אשר נוגנו רבות בסיבוב ההופעות Use Your Illusion Tour, לא נכללים באלבום, ואילו "Pretty Tied Up" ו-"Move to the City" הנחשבים לשירים שוליים יותר נכללו במקום.

בגרסת התקליט של האלבום, קיימת גרסה לשיר "Coma", שירה הארוך ביותר של הלהקה. השיר מופיע גם בהוצאת האלבום ביפן.

== רשימת רצועות ==

=== בונוס ===
(כלול בגרסאות של האלבום: בתקליט ובהוצאת האלבום ביפן בלבד)

== משתתפים ==
*אקסל רוז - שירה, פסנתר ב-"It's Alright" ו-"November Rain", שריקות ב-"Patience", משרוקית ב-"Paradise City", קולות רקע ב-"Dust N' Bones"
*סלאש - גיטרה חשמלית, גיטרה אקוסטית ב-"Patience", גיטרת ליווי, טוק בוקס ב-"Dust N' Bones" ו-"Rocket Queen", קולות רקע
*דאף מק'אגן - גיטרת בס, גיטרה אקוסטית ב-"Patience", קולות רקע
*דיזי ריד - קלידים, פסנתר, סינתיסייזר, כלי הקשה, קולות רקע (1993–1991)
*איזי סטראדלין - גיטרת ליווי, שירה ב-"Dust N' Bones", קולות רקע (1991–1987)
*סטיבן אדלר - תופים (1988–1987)

=== מוזיקאים נוספים ===
*מאט סורום - תופים, קולות רקע (1993–1991)
*גילבי קלארק - גיטרת ליווי, גיטרה חשמלית ב-"Nightrain", גיטרה אקוסטית ב-"Patience", קולות רקע (1993–1992)

== קישורים חיצוניים ==

== הערות שוליים ==

קטגוריה:אלבומי Guns N' Roses
קטגוריה:אלבומי הופעה באנגלית
קטגוריה:אלבומי חברת גפן רקורדס
קרם עור וגידים

קרם עור וגידים הוא ביטוי לתיאור רעיון שהתגשם והיה למציאות. מקור הביטוי בפסוק בספר יחזקאל בחזון העצמות היבשות: . חזון זה שימש פעמים רבות את אנשי חיבת ציון, מחיי השפה העברית ותומכי הציונות, וממנו שאבו את הביטוי.

==השימוש בפועל "קרם" על עור, גידים, בשר ועצמות==
כבר בדברי רש"י במסכת סנהדרין: מופיע שימוש בפועל קרם לא רק על עור, כפי שמופיע בתנ"ך, אלא על בשר, גידים ועצמות: "שנקרם כולו בבשר וגידין ועצמות".

במאה ה-19, הפועל "קרם" נסוב בעיקר על עור, אך גם על בשר, גידים ועצמות, למשל במשפטים: "ויקרומו עור וגידים והיו לנפש חיה", "קרמה עליהן בשר, עור וגידים", "כמו קרם עליהן, על עצמות נפשות מתות, עור בשר וגידים ויפח בהן רוח" ובמשפט "הרגיזו את עצמותינו המפוזרות ויקבצון לגוף שלם והסוכה תקרום עליהם בשר וגידים ונהיה לעם אחד".

הביטוי "קרם עור" שימש למשמעויות שונות. הוא ציין ריפוי של פצעים ובהשאלה, התאוששות מכישלון או הפסד או שכחת בעיות ישנות. כן הוא ציין את חיות הכתיבה הנאה המנפישה דברים באופן הדומה למציאות, את החיות של עם ואת ההוצאה של רעיון אל הפועל, כפי הביטוי "קרם עור וגידים" בימינו.

==תולדות השימוש בביטוי==
במאה ה-19 נעשה שימוש בביטויים ארוכים, דוגמת "להתלבש בבשר וגידים ועצמות", "ולקרום עליה עור ולהעלות עליה בשר וגידים למען תצא מן האין אל היש", "העלה בשר וקרם עור", "יתלבש הרעיון הזה יתר ויתר בשר וגידים" או "נתעוררה ונתרקמה וקבלה עליה עור בשר וגידים" לבטא הוצאה לפועל של רעיון. בשנת 1894 מופיע בהצפירה הביטוי: "יקרמו עליהם עור בשר וגידים", בו משמש הפועל "קרם" גם על הבשר והגידים.

בתחילת המאה ה-20 נעשה שימוש בביטוי "קרם עור ולבש בשר". עם הזמן התקצר הביטוי למגוון של צירופים של שלוש מילים. היו שהשתמשו בביטוי "קרם עור ובשר", "קרם בשר ועור", "קרם בשר ועצמות", "קרם עור ועצמות", "קרם בשר וגידים", "קרם גידים ובשר" ו"קרם גידים ועור". כן הופיעו ביטויים עם פעלים אחרים, כמו "לבש עור וגידים" וכן צירוף קצר יותר של "קרם עור" וארוך יותר: "תקרום עור, בשר וגידים".

בשנות ה-30 של המאה ה-20 החל להופיע בעיתונות העברית גם הביטוי "קרם עור וגידים". בפקודת יום בעת השבעת צה"ל נעשה שימוש בביטוי זה ובשנות ה-50 הוא גבר על שאר הביטויים.

==הסבר==
במילון השפה העברית מוסבר "קרם עור וגידים" כ"לעטוף את העצמות בעור וגידים". הביטוי אינו מוזכר במילון אבן שושן.

עוד מסוף המאה ה-19 מופיע לעיתים הפועל "רקם" במקום "קרם" המקראי, כך שאומרים "רקם עור וגידים". האקדמיה ללשון העברית מסבירה שחילוף זה שגוי.

==הערות שוליים==

קטגוריה:מילים וביטויים בעברית
אבדן עונה

אובדן עונה (באנגלית: Loss of consortium) הוא מונח המשמש בדיני נזיקין בדין האנגלי המתייחס לנזק בדמות שלילת יחסי מין (עונה) שהיא תוצאה של פציעות שפצע המזיק בבן זוגו של התובע. אובדן עונה הוא נזק שהוכר במשפט המקובל האנגלי בפסק דין בייקר נגד בולטון (משנת 1808). פסק הדין פיצה אדם בגין צערו בשל אובדן עונה בזמן שאשתו החלימה לאחר תאונת כרכרה.

עם זאת, ברגע שהיא נפטרה מפצעיה, מתבטלת הזכות לפיצוי. פיצויים אלה מובחנים ושונים מהזכות לפיצוי בגין אובדן תוצאתי.

מקורו של נזק זה במשפט הלטיני: "per quod servitium et consortium amisit" - "תוצאה של אשר איבוד עונתה ושירותיה." כאשר כלל זה רואה את האישה בבעלות הבעל או ראש המשפחה, ונגרם לו נזק בשל אי יכולתה לשרתו או לספק את צרכיו, ולכן על פי המשפט האנגלי המסורתי מהמאה ה-18, זכות לנזק זה הייתה נתונה רק לבעל ולא לאישה.

במרבית שיטות המשפט נזק זה נחשב חלק מנזק גוף שנגרם לניזוק, ולא לראש נזק עצמאי, ואולם מספר מערכות חוקים, כגון החוק האזרחי של מדינת מיין בארצות הברית מכיר בראש נזק זה, אשר הוכר גם בפסיקה של מדינת וושינגטון.

בתי המשפט האמריקאים שהכירו בראש נזק זה לא העניקו אותו במקרים של נישואים חד מיניים.

ראש נזק זה תוקן או בוטל בחוק בתחומי שיפוט רבים. ולמעשה בוטל באנגליה, ויילס, צפון אירלנד, ניו סאות' ויילס, טסמניה, מערב אוסטרליה, טריטוריית הבירה האוסטרלית וניו זילנד.

== הערות שוליים==

קטגוריה:דיני נזיקין
קטגוריה:יחסי מין
יוסי ארנהיים

יוסי ארנהיים (נולד ב-26 באוגוסט 1955) הוא חלילן ישראלי, אשר שימש כחלילן ראשון בתזמורת הפילהרמונית הישראלית.

== חייו ==
=== לימודים וקריירה ===
יוסי ארנהיים נולד בתל אביב. את לימודי המוזיקה החל בהיותו בבית הספר היסודי, תחילה בחוג חליליות ואחר במקהלה. בעידוד המורה למוזיקה פנה אל בית תזמורת הנוער ביפו. בחירתו הראשונה הייתה אבוב, אבל מורה לאבוב לא היה במרכז, ולכן פנה לחליל צד.
אחרי שלוש שנות לימוד במרכז, כשהיה בן 15, העביר אותו מורו לידי אורי טפליץ, אז החלילן הראשי של הפילהרמונית.

בתקופת הצבא שירת ארנהיים בקריה בתל אביב, וכך ניתנה לו האפשרות להמשיך להתאמן בנגינה. לאחר שחרורו מצה"ל החל ללמוד באקדמיה למוזיקה ע"ש רובין בתל אביב, אצל אורי טפליץ, והמשיך בהשתלמות במינכן, גרמניה. משנת 1983 הוא חלילן ראשי בתזמורת הפילהרמונית הישראלית. אל התזמורת הגיע בראשית שנות ה-80', כאשר זובין מהטה הודיע על אודיציה למשנה לחליל הראשון. ארנהיים הגיע מגרמניה לאודיציה וזכה בתפקיד.

ארנהיים מופיע גם כסולן ואף מנגן מוזיקה קאמרית. הוא מעריך את מורו הראשון, שידע להעבירו בזמן הנכון אל אורי טפליץ ובכך סלל לפניו את הדרך לקריירה של חלילן ראשי בתזמורת. מקור השראה לנגינתו היה גם החלילן הנודע ז'אן-פייר רמפל.

עם פרישתו מן התזמורת הפילהרמונית הישראלית בשנת 2018 עבר ארנהיים לעסוק בעריכת סאונד במקביל להמשך פעילותו הקודמת כחלילן וכמורה.

=== הוראה ===
לצד תפקידו בפילהרמונית, ארנהיים עוסק גם בהוראה. הוא מלמד באוניברסיטת תל אביב ובאקדמיה למוסיקה ולמחול בירושלים, שם הוא אחראי על תוכניות כלי נשיפה למצטיינים, השמאתרות נגנים מתאימים בכל הקונסרבטוריונים.

בין תלמידיו: אייל עין הבר, גי אשד ובועז מאירוביץ.

== "שש בש" - ההרכב היהודי-ערבי ==
בשנת 1996 הקים יוסי את הרכב שש בש, המבצע מוזיקה ערבית לצד מוזיקה קלאסית. במקור היו בהרכב נגנים יהודים בלבד, בהם אלברט פיאמנטה, יאיר דלאל וחן צימבליסטה. כיום מנגנים בו מוזיקאים יהודים וערבים, במסגרת תוכנית מפתח החינוכית של התזמורת הפילהרמונית, שיעדה לעודד התקרבות בין יהודים לערבים. ההרכב מרבה לנגן קלאסיקה ערבית, בעיקר משום שרוב הנגנים הערבים אינם קוראים תווים אלא מנגנים מהזיכרון. העיקרון המנחה את ההרכב הוא כבוד הדדי בין הנגנים. הרכב שש בש מופיע פעמים אחדות בשנה.

חברי ההרכב הם:
* יוסי ארנהיים - חליל צד 
* אלפרד חג'אר - נאי
* סמי ח'שיבון - כינור מזרחי
* ד"ר מיכאל מארון - עוד
*בשארה נדאף - כלי הקשה
*סעידה בר לב - כינור וויולה
*פיטר מארק - קונטרבס

== משפחה ==
יוסי נשוי לאביגיל, שאותה הכיר בעת לימודיהם באוניברסיטת תל אביב. אביגיל ניגנה בקלרינט והשניים נסעו יחד ללימודים בגרמניה. לאחר שובם ניגנה כמה שנים כקלרניטנית מחליפה בפילהרמונית ואחר עברה לעסוק בניהול במוזיקה. היא ניהלה את אנסמבל מוזיקה נובה, את סדרות המוזיקה במוזיאון תל אביב לאומנות ואת מרכז פליציה בלומנטל למוזיקה. היא עוסקת גם במשחק. לזוג שלושה ילדים ונכד אחד. בתם הבכורה היא זמרת ומורה לפיתוח קול בתחום קלינאות תקשורת.

== קישורים חיצוניים ==

*
* [http://members.ipo.co.il/he/interviews/35 "מאחורי התווים", התזמורת הפילהרמונית הישראלית, ראיון עם יוסי ארנהיים]

== הערות שוליים ==

קטגוריה:נגנים בתזמורת הפילהרמונית הישראלית
קטגוריה:חלילנים ישראלים
קטגוריה:ישראלים שנולדו ב-1955